Rino Serra/Le fior dël mal/146


XXI. Drolarìe 
AN SËL DEBUT D'AMIN-A BOSCHÈT 
AL "TEATRO DE LA MONNAIE" A BRUXELLES 

Amin-a a scata, -scapa, -peui a voltegia 'n rijend; 
"Tut sòn për mi, l'é sànscrit; l'ignorant va disend, 
Mi i conòsso mach, ën fàit ëd ninfe boschere, 
Cole 'd la montagna 'd j'erbe-potagere." 

Da la ponta 'd sò pé e da sò euj ch'a ghigna, 
A versa a flut deliri e spirit Amin-a, 
L'ignorant a dis: via le delissie sfaussià! 
Mia sposa dë ste andure legere a n'ha pa." 

Voi seve pa, oh silfid dal garèt trionfant, 
Ch'it veule mostré 'l valser a l'elefant, 
A l'oloch l'alegrìa, ël rije a la sicògna, 

Che dzor la grassia 'n feu a dis: "Ajut! L'ignorant; 
E che 'l doss Bacco a-j vërsèissa 'd borgògna, 
Ël mostro a-j rësponderìa: "La bira am pias pì tant!" 

Rino Serra
Leteratura piemontèisa
Baudelaire